**ΕΝΟΤΗΤΑ ΑΡΙΘΜΟΙ**

**ΜΑΘΗΜΑ 2**

**Βασικά Περιεχόμενα του ΣΜ:**

|  |  |  |  |
| --- | --- | --- | --- |
| **Επίπεδο:** Προδημοτική  **Ενότητα:** Αριθμοί  **Διάρκεια:** 2 ώρες | | | |
| **Επιδιώξεις-Σκεπτικό-Σκοπός:**  Δείκτες επιτυχίας:   * Να αναγνωρίζουν τη γραπτή µορφή του ονόµατός τους. * Να κατανοούν βασικό λεξιλόγιο που έχουν διδαχθεί. * Να απαντούν µονολεκτικά ή µε µικρές αυτοματοποιημένες φράσεις σε απλές ερωτήσεις για γνωστά θέµατα (π.χ. όνοµα, χρώµατα, αριθµοί, κτλ)   Δείκτες επάρκειας:   * Αριθμοί (1-10) * Ποιος αριθμός είναι αυτός; | | | |
| **Εισαγωγή (Διάρκεια: 15 λεπτά):**  Επαναφορά των ρουτινών της τάξης:  **Τραγούδι:**  *«Ήρθα πάλι στο σχολείο».*  *Παρουσίες παιδιών*  - Τι μέρα είναι σήμερα; | **Διδακτικά μέσα και υλικά:**  **Οργάνωση τάξης-παιδιών:**  -Παρουσιολόγιο  -Εποπτικό υλικό εισαγωγής του μαθήματος  Κάθονται κυκλικά στην ολομέλεια. | **Αξιολόγηση (Συντρέχουσα**  **& Τελική)** | **Γλώσσα**  Ελληνικά |
| **Αφόρμηση - Προσανατολισμός – Επαναφορά προηγούμενης γνώσης (Διάρκεια: 10 λεπτά):**  Η/Ο εκπαιδευτικός, με τη βοήθεια της κούκλας (puppet), καλεί τα παιδιά να μετρήσουν όλοι μαζί πόσοι μαθητές είναι παρόντες στο σημερινό μάθημα. Στη συνέχεια επιλέγει έναν μαθητή να μετρήσει πόσα είναι τα αγόρια και έναν άλλο για να μετρήσει τα κορίτσια.  Η/Ο εκπαιδευτικός βάζει το τραγούδι «Οι αριθμοί από το 1 μέχρι το 10». Τα παιδιά επαναλαμβάνουν τους αριθμούς παράλληλα με τη μουσική. Στη συνέχεια, η/ο εκπαιδευτικός βάζει το τραγούδι ακόμη μία φορά και λέει στους μαθητές ότι θα το σταματά τυχαία κι αυτοί θα πρέπει να αναφέρουν τον επόμενο αριθμό από το σημείο στο οποίο σταματά η μουσική κάθε φορά. | * Puppet * Τραγούδι “Οι αριθμοί από το 1 μέχρι το 10” * <https://www.youtube.com/watch?v=TzyP5grQgZE>   Η δραστηριότητα γίνεται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν τον αριθμό που απεικονίζεται, κάθε φορά, στην καρτέλα, χωρίς να χρησιμοποιούν τα δάκτυλα τους, για να μετρήσουν. | Ελληνιικά |
| **Δραστηριότητα 1 (10 λεπτά):**  Η/Ο εκπαιδευτικός ζητά από την κούκλα να τους θυμίσει τους αριθμούς. Η κούκλα λέει έναν έναν τους αριθμούς (1-10) δείχνοντας την αντίστοιχη καρτέλα, κάθε φορά, και τα παιδιά επαναλαμβάνουν. Στη συνέχεια, θα επαναλάβει τη δραστηριότητα, παρουσιάζοντας, όμως, τους αριθμούς με ανακατεμένη σειρά. | * Puppet   - Κάρτες με αριθμούς από 1-10  Οι μαθητές κάθονται κυκλικά και εργάζονται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναφέρουν και να προφέρουν σωστά τους αριθμούς. | Ελληνικά |
| **Δραστηριότητα 2 (15 λεπτά):**  Τα παιδιά χωρίζονται σε ζευγάρια και παίρνουν ένα φάκελο που έχει μέσα καρτελίτσες με τους αριθμούς. Η/Ο εκπαιδευτικός τραγουδά σε ρυθμό «περπατώ, περπατώ, περπατώ» και τα παιδιά κινούνται στον χώρο. Στη συνέχεια η/ο εκπαιδευτικός φωνάζει έναν αριθμό. Τα παιδιά σταματούν να κινούνται, βρίσκουν τον αριθμό στον φάκελο και τον σηκώνουν ψηλά, επαναλαμβάνοντας τον αριθμό. Επιβραβεύονται λεκτικά κάθε φορά που βρίσκουν τον σωστό αριθμό. | - Φάκελοι που περιέχουν κάρτες με αριθμούς από 1-10  Οι μαθητές εργάζονται σε ζευγάρια. | Η/Ο εκπαιδευτικός ελέγχει εάν οι μαθητές μπορούν να αναγνωρίσουν ηχητικά και να προφέρουν σωστά τους αριθμούς. | Ελληνικά |
| **Δραστηριότητα 3 ( 10 λεπτά):**  Τα παιδιά χωρίζονται σε ζευγάρια και παίρνουν έναν φάκελο που έχει μέσα καρτελίτσες με τους αριθμούς. Ο ένας από τους δύο μαθητές ρωτάει «Ποιος αριθμός είναι;», δείχνοντας έναν αριθμό από τον φάκελο, και ο άλλος μαθητής απαντάει. Μετά αλλάζουν ρόλους. | -Φάκελοι που περιέχουν κάρτες με αριθμούς από 1-10  Οι μαθητές εργάζονται σε ζευγάρια. | Η/Ο εκπαιδευτικός ελέγχει εάν οι μαθητές μπορούν να αναγνωρίσουν και να προφέρουν σωστά τους αριθμούς. | Ελληνικά |
| **Δραστηριότητα 4 (10 λεπτά):**  Η/Ο εκπαιδευτικός βάζει μουσική στους μαθητές και τους λέει πως κάθε φορά που η μουσική θα σταματά θα πρέπει να σχηματίζουν ομάδες σύμφωνα με τον αριθμό που θα τους λέει κάθε φορά (από το 1-10). | * Μουσική (οποιοδήποτε παιδικό ελληνικό τραγούδι)   Η δραστηριότητα γίνεται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιος αριθμός είναι. | Ελληνικά |
| **Δραστηριότητα 5 (10 λεπτά):**  Η/Ο εκπαιδευτικός τοποθετεί τις καρτέλες με τους αριθμούς σε διάφορα μέρη της αίθουσας. Οι μαθητές κινούνται ελεύθερα στον χώρο. Ο/Η εκπαιδευτικός λέει έναν αριθμό και κάθε μαθητής θα πρέπει να ακουμπήσει την ανάλογη καρτέλα. | * Καρτέλες με τους αριθμούς (κάθε αριθμός υπάρχει στην αίθουσα τουλάχιστον 2 φορές).   Οι μαθητές κάθονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά το νέο λεξιλόγιο. | Ελληνικά |
| **Δραστηριότητα 6 (10 λεπτά):**  Η/Ο εκπαιδευτικός παρουσιάζει στους μαθητές μια καρτέλα με έναν αριθμό και καλεί τα παιδιά να ονομάσουν τον αριθμό. Συνεχίζει προσθέτοντας κάθε φορά έναν αριθμό και τα παιδιά πρέπει να λένε όλους τους αριθμούς από την αρχή (τρενάκι λέξεων). Οι αριθμοί πρέπει να είναι ανακατεμένοι και όχι με την αύξουσα σειρά τους. | * Κάρτες με αριθμούς (1-10)   Η δραστηριότητα αυτή γίνεται στην ολομέλεια. | Η/Ο εκπαιδευτικός ελέγχει εάν οι μαθητές μπορούν να αναγνωρίσουν ηχητικά και να προφέρουν σωστά τους αριθμούς. | Ελληνικά |
| **Δραστηριότητα 7 (10 λεπτά):**  Στη δραστηριότητα αυτή η/ο εκπαιδευτικός καλεί τους μαθητές να παίξουν το παιχνίδι «Τηλέφωνο». Στο παιχνίδι αυτό η/ο εκπαιδευτικός λέει έναν αριθμό ψιθυριστά σε έναν μαθητή, ο οποίος τον επαναλαμβάνει στον διπλανό του. Η δραστηριότητα αυτή ολοκληρώνεται όταν ο αριθμός φτάσει μέχρι και τον τελευταίο μαθητή, ο οποίος θα πρέπει να διαλέξει την καρτέλα στην οποία απεικονίζεται ο αριθμός που άκουσε. Η/Ο εκπαιδευτικός θα καλεί κάθε φορά όλους τους μαθητές να επαναλάβουν στην ολομέλεια τον ανάλογο αριθμό με το πέρας της δραστηριότητας. | Εργάζονται στην ολομέλεια. | Η/ ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιος αριθμός είναι. |  |
| **Δραστηριότητα 8 (10 λεπτά):**  Η/Ο εκπαιδευτικός στο σημείο αυτό καλεί τους μαθητές να παίξουν ένα παιχνίδι. Για το παιχνίδι αυτό οι μαθητές είναι χωρισμένοι σε δύο ομάδες. Οι καρτέλες είναι τοποθετημένες στο πάτωμα (αρχικά στη σειρά 1-10 και σε επόμενο στάδιο ανακατεμένες). Η/Ο εκπαιδευτικός διαλέγει έναν μαθητή από κάθε ομάδα, οι οποίοι στέκονται ο ένας απέναντι από τον άλλο. Στη συνέχεια λέει έναν αριθμό. Όποιος από τους δύο μαθητές πατήσει πρώτος την καρτέλα με τον σωστό αριθμό, κερδίζει έναν βαθμό για την ομάδα του. | * Κάρτες με αριθμούς   Οι μαθητές είναι χωρισμένοι σε δύο ομάδες και εργάζονται στην ολομέλεια. | Η/Ο εκπαιδευτικός αξιολογεί εάν οι μαθητές είναι σε θέση να αναγνωρίζουν ηχητικά ποιος αριθμός είναι. | Ελληνικά |
| **Ολοκλήρωση –Αναστοχασμός-Κλείσιμο (20 λεπτά):**  Η/Ο εκπαιδευτικός δίνει σε κάθε μαθητή από ένα φύλλο εργασίας στο οποίο υπάρχουν εικόνες, οι οποίες, για να ολοκληρωθούν, πρέπει να ενώσει τους αριθμούς από το 1 μέχρι το 10. Μετά τα παιδιά χρωματίζουν τις ολοκληρωμένες εικόνες. | - Φύλλα εργασίας (ένα για κάθε μαθητή)  - Χρωματιστά μολύβια  Οι μαθητές εργάζονται ατομικά. | Ελληνικά | |